CELEX: 52008PC0147(02)
Language: mt
Date: 2008-03-17
Title: Proposta għal regolament tal-Kunsill li jemenda r-Regolament (KE) Nru 1798/2003 biex jiġġieled il-frodi fiskali marbuta mat-tranżazzjonijiet intrakomunitarji

Avviż Legali Importanti

|

52008PC0147(02)

Proposta għal regolament tal-Kunsill li jemenda r-Regolament (KE) Nru 1798/2003 biex jiġġieled il-frodi fiskali marbuta mat-tranżazzjonijiet intrakomunitarji  /* KUMM/2008/0147 finali - CNS 2008/0059 */  

	[pic] | IL-KUMMISSJONI TAL-KOMUNITAJIET EWROPEJ |Brussell, 17.3.2008COM(2008) 147 finali2008/0058 (CNS)2008/0059 (CNS)Proposta għalDIRETTIVA TAL-KUNSILLli temenda d-Direttiva tal-Kunsill 2006/112/KE dwar is-sistema komuni ta’ taxxa fuq il-valur miżjud biex tiġġieled il-frodi fiskali marbuta mat-tranżazzjonijiet intrakomunitarjiProposta għalREGOLAMENT TAL-KUNSILLli jemenda r-Regolament (KE) Nru 1798/2003 biex jiġġieled il-frodi fiskali marbuta mat-tranżazzjonijiet intrakomunitarji(imressqin mill-Kummissjoni)MEMORANDUM TA’ SPJEGAZZJONI IL-KUNTEST TAL-PROPOSTA |110 | Ir-raġunijiet u l-għanijiet tal-proposta Is-sistema ta’ l-iskambju ta’ informazzjoni dwar il-provvisti intrakomunitarji ta’ merkanziji, stabbilita fil-qafas ta’ l-arranġamenti tranżitorji tat-taxxa fuq il-valur miżjud (minn hawn 'il quddiem "il-VAT") adottati ma’ l-introduzzjoni tas-suq waħdieni, m'għadhiex biżżejjed biex tiġġieled b'mod effikaċi l-frodi fiskali marbuta mat-tranżazzjonijiet intrakomunitarji. F'dan il-kuntest, fil-konklużjonijiet tiegħu tal-5 ta’ Ġunju 2007, il-Kunsill stieden lill-Kummissjoni tressaq proposta bil-għan li tqassar, għal żmien xahar, kemm il-perjodu ta’ referenza għall-ġbir ta’ l-informazzjoni dwar it-tranżazzjonijiet intrakomunitarji, kif ukoll il-perjodu massimu biex din l-informazzjoni titqassam bejn l-Istati Membri. |120 | Il-kuntest ġenerali Il-frodi fiskali hija sors ta’ telf kbir fid-dħul ta’ l-Istati Membri u tfixkel is-suq intern. Dan it-tip ta’ frodi sikwit ikun organizzat fuq livell tranżnazzjonali. F'dan il-kuntest, f'Mejju 2006, il-Kummissjoni adottat Komunikazzjoni dwar il-ħtieġa li tiġi żviluppata strateġija koordinata bil-għan li titjieb il-ġlieda kontra l-frodi fiskali. F'dak li għandu x'jaqsam ma’ l-evażjoni tal-VAT, u b'mod partikolari l-frodi "karużell" intrakomunitarja, din il-Komunikazzjoni stabbiliet distinzjoni bejn miżuri konvenzjonali bil-għan li jsaħħu s-sistema tal-VAT mingħajr ma jibdlu l-prinċipji tagħha, u bejn miżuri aktar ambizzjużi li jolqtu l-fundamenti stess tal-ġbir tal-VAT. Fid-diskussjonijiet li saru fil-Kunsill dwar din il-Komunikazzjoni, deher ċar li l-miżuri meqjusa "aktar ambizzjużi" ma jistgħux jiġu implimentati f'perjodu ta’ żmien qasir. B'konsegwenza ta’ dan, il-Kunsill stieden lill-Kummissjoni, partikolarment fil-konklużjonijiet tiegħu tal-5 ta’ Ġunju 2007, biex timplimenta wħud mill-miżuri konvenzjonali wara li jkunu ġew diskussi fil-grupp espert għall-Istrateġija Kontra l-Frodi Fiskali (ATFS). Il-miżuri li għandhom jittieħdu biex isaħħu s-sistema intrakomunitarja tal-VAT huma numerużi u jikkomplementaw 'il xulxin. Fost il-miżuri diskussi fil-grupp espert, il-Kunsill saħaq fuq erba’ miżuri partikolari li għandhom jiġu implimentati kemm jista’ jkun malajr, u li wħud minnhom jitolbu emendi għal-leġiżlazzjoni fis-seħħ. Din il-proposta tikkonċerna żewġ miżuri mill-erbgħa msemmija: it-tqassir għal żmien xahar kemm tal-perjodu regolari għad-dikjarazzjonijiet rikapitulattivi tat-tranżazzjonijiet intrakomunitarji, kif ukoll tal-perjodu għall-iskambju ta’ l-informazzjoni relevanti bejn l-amministrazzjonijiet tat-taxxa. Fil-konklużjonijiet tiegħu ta’ l-4 ta’ Diċembru, il-Kunsill stieden lill-Kummissjoni biex tissokta d-diskussjonijiet dwar il-miżuri konvenzjonali l-oħra fil-qafas tal-grupp espert; għaldaqstant, mhuwiex eskluż li dawn id-diskussjonijiet iwasslu għal proposti oħra ta’ leġiżlazzjoni. Barra minn hekk, ta’ min wieħed jinnota li l-Qorti Ewropea ta’ l-Awdituri, fir-rapport speċjali tagħha Nru 8/2007 dwar il-kooperazzjoni amministrattiva fil-qasam tat-taxxa fuq il-valur miżjud, ħarġet għadd ta’ rakkomandazzjonijiet rigward l-iskambju ta’ l-informazzjoni tat-tranżazzjonijiet intrakomunitarji. B'mod partikolari, fil-paragrafu 108 tar-rapport imsemmi, il-Qorti tirrakkomanda, minn naħa, li jitqassar radikalment il-perjodu ta’ żmien għall-ġbir u t-trażmissjoni tad-dejta, u min-naħa l-oħra, li jiżdiedu l-possibbiltajiet għall-kontroverifika ta’ dik id-dejta. |130 | Dispożizzjonijiet eżistenti fil-qasam tal-proposta Il-miżura proposta għandha l-għan esklussiv li tħaffef l-iskambju ta’ l-informazzjoni dwar it-tranżazzjonijiet intrakomunitarji. Id-dispożizzjonijiet fis-seħħ jinsabu fil-Kapitoli 5 u 6 tat-Titolu XI tad-Direttiva tal-Kunsill 2006/112/KE tat-28 ta’ Novembru 2006, kif ukoll fil-Kapitolu V tar-Regolament (KE) Nru 1798/2003 tas-7 ta’ Ottubru 2003. Fil-qafas tad-dispożizzjonijiet attwali, id-dejta tinġabar mill-impriżi skond l-iskema ta’ żmien li ġejja: Id-dikjarazzjonijiet rikapitulattivi li jinkludu l-informazzjoni dwar il-provvisti intrakomunitarji ta’ merkanziji jitressqu mill-operaturi kull tliet xhur, jew kull xahar skond il-każ. Mill-1 ta’ Jannar 2010 'il quddiem, id-dikjarazzjonijiet rikapitulattivi għandhom jinkludu wkoll l-informazzjoni dwar il-provvisti ta’ servizzi fl-Istat Membru tal-klijent, li għalihom il-klijent huwa obbligat li jħallas il-VAT. L-informazzjoni dwar l-akkwisti intrakomunitarji ta’ merkanziji fl-Istat Membru destinatarju tinġabar permezz tad-dikjarazzjonijiet tal-VAT, li jitressqu kull xahar, kull xahrejn, kull tliet xhur, kull sitt xhur jew kull sena, skond il-każ. Illum il-ġurnata, iż-żmien bejn il-waqt li fih issir tranżazzjoni u bejn il-waqt li fih l-informazzjoni relevanti titqiegħed għad-dispożizzjoni ta’ l-Istat Membru tax-xerrej ivarja bejn tliet xhur u sitt xhur. B'din il-proposta, dan iż-żmien se jitqassar għal perjodu ta’ bejn xahar u xahrejn. Ta’ min wieħed jinnota li d-Direttiva 2006/112/KE diġà tagħti lill-Istati Membri l-għażla li jiġbru d-dikjarazzjonijiet rikapitulattivi kull xahar. Madankollu, din l-għażla ma troddx benefiċċji diretti lill-Istat Membri li jiġbor l-informazzjoni, u erba’ Stati Membri biss jiġbru d-dikjarazzjonijiet kull xahar mingħand għadd sinifikanti ta’ persuni taxxabbli. |140 | Il-konsistenza ma’ politiki u għanijiet oħrajn ta’ l-Unjoni Il-ġlieda kontra l-frodi fiskali hija parti integrali mill-istrateġija ta’ Liżbona. Fil-Komunikazzjoni tagħha tal-25 ta’ Ottubru 2005 dwar il-kontribut tal-politiki fiskali u doganali għall-istrateġija ta’ Liżbona, il-Kummissjoni saħqet li l-frodi fiskali ġġib magħha xkiel sinifikanti għall-funzjonament tas-suq intern, tfixkil għall-kompetizzjoni ġusta, u tnaqqir importanti fid-dħul li għandu jintuża għall-implimentazzjoni tas-servizzi pubbliċi fuq il-livell nazzjonali. Billi l-amministrazzjonijiet pubbliċi huma marbutin li jagħmlu tajjeb għall-iżbilanċ korrispondenti fid-dħul, iż-żieda fil-frodi tissarraf f'aktar pressjoni fiskali fuq l-impriżi li jirrispettaw ir-regoli tat-taxxa. Din il-proposta tinkludi wkoll miżura ta’ semplifikazzjoni sinifikanti għall-impriżi, billi tobbliga lill-Istati Membri li jaċċettaw id-dikjarazzjonijiet rikapitulattivi u d-dikjarazzjonijiet tal-VAT permezz tat-trasferiment elettroniku tal-fajls. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |211 | Metodi ta' konsultazzjoni, setturi ewlenin fil-mira u profil ġenerali tar-rispondenti Il-miżura kienet waħda minn sensiela ta’ miżuri konvenzjonali trattati fil-konferenza dwar il-ġlieda kontra l-frodi tal-VAT, organizzata fid-29 ta’ Marzu 2007 fi Brussell. F'dan l-avveniment ħadu sehem rappreżentanti minn kumpaniji ewlenin, għaqdiet professjonali, professjonali fil-qasam tat-taxxa, kif ukoll rappreżentanti mill-Istati Membri. Il-miżura ġiet diskussa ma’ għadd ta’ impriżi kbar li joperaw fil-biċċa l-kbira ta’ l-Istati Membri u soġġetti għal obbligi varji ta’ konformità skond il-ġurisprudenza ta’ kull pajjiż. Il-miżura ġiet ippreżentata lill-organizzazzjonijiet li jirrappreżentaw l-impriżi ż-żgħar u ta’ daqs medju fil-laqgħa mtellgħa mir-rappreżentant ta’ l-UE għall-SMEs fit-28 ta’ Novembru 2007 fi Brussell. Il-miżura ġiet diskussa wkoll fil-grupp espert għall-Istrateġija Kontra l-Frodi Fiskali (ATFS). |212 | Ġabra fil-qosor tat-tweġibiet u kif tqiesu Minkejja d-dubji rigward il-kapaċità ta’ l-amministrazzjonijiet tat-taxxa biex jużaw l-informazzjoni mressqa, il-biċċa l-kbira mill-impriżi kkonsultati jirrikonoxxu li l-bidla għal perjodu ta’ xahar għat-tressiq tad-dikjarazzjonijiet ma timplikax piż kbir għalihom. Għaldaqstant, il-biċċa l-kbira mill-impriżi huma lesti li jaċċettaw il-miżura, dejjem jekk din tkun parti minn strateġija usa' għat-titjib ta’ l-effiċjenza ta’ l-amministrazzjonijiet tat-taxxa li tinkludi benefiċċji u tnaqqis fl-ispejjeż għall-impriżi li jaqdu l-obbligi fiskali tagħhom b'mod regolari u sodisfaċenti. Ir-rappreżentanti ta’ l-SMEs ikkonfermaw li l-miżura ma tolqotx ħażin lill-biċċa l-kbira ta’ l-SMEs. Ta’ min wieħed jinnota li l-miżura hija tabilħaqq parti minn sensiela ta’ miżuri, li wħud minnhom għandhom l-għan speċifiku li joffru lill-impriżi aktar ċertezza legali filwaqt li jħaffu l-piż amministrattiv minn fuqhom, kif ukoll li jtejbu b'mod sinifikanti l-iskambju ta’ l-informazzjoni u l-kooperazzjoni fost l-amministrazzjonijiet tat-taxxa. |Il-ġbir u l-użu ta’ l-għarfien espert |221 | Oqsma xjentifiċi u oqsma ta’ għarfien espert ikkonċernati Analiżi ekonomika ta’ l-ispejjeż li l-miżura timplika għall-impriżi, inklużi l-SMEs. |222 | Il-metodoloġija użata Il-Metodu ta' l-Ispiża Standard (SCM). |223 | L-organizzazzjonijiet/esperti ewlenin li ġew ikkonsultati Il-kumpanija Price Waterhouse Coopers wettqet studju għall-Kummissjoni billi bagħtet kwistjonarju lil 14-il impriża (seba' impriżi multinazzjonali u seba' SMEs) ibbażati f'erba’ Stati Membri differenti. |2249 | Ġabra fil-qosor ta’ l-opinjonijiet riċevuti u użati Ma ssemmiet l-eżistenza ta’ l-ebda riskju potenzjalment gravi u b’konsegwenzi permanenti. |225 | Ir-riżultati ta’ l-istudju ekonomiku juru li l-ispejjeż tal-miżura ma jkunux sinifikanti għall-biċċa l-kbira ta’ l-impriżi kkonċernati. Madankollu, f'ċerti każijiet, ngħidu aħna l-każ ta’ l-impriżi rreġistrati għall-iskopijiet tal-VAT fi Stati Membri varji, l-ispejjeż jistgħu jkunu pjuttost importanti. Barra minn hekk, l-istudju jixhed li l-ispejjeż jistgħu jitnaqqsu billi ssir armonizzazzjoni ta’ l-informazzjoni li għandha titressaq, u billi jiġu simplifikati l-arranġamenti għat-tressiq tagħha. L-istudju juri wkoll li, fejn l-ispejjeż mistennija jkunu sinifikanti għall-SMEs, l-arranġamenti għat-tressiq ta’ l-informazzjoni huma fattur ewlieni fil-kalkolu ta’ dawn l-ispejjeż. |226 | Il-mezzi użati biex il-konsulenza ta’ l-esperti tkun disponibbli għall-pubbliku Pubblikazzjoni fuq il-websajt tad-Direttorat Ġenerali għat-Tassazzjoni u l-Unjoni Doganali. |230 | Il-valutazzjoni ta’ l-impatt Il-miżura ppjanata ma kinitx soġġetta għal valutazzjoni ta’ l-impatt kompluta. Madankollu, il-miżura ġiet diskussa bir-reqqa fil-grupp espert ATFS, sar studju ekonomiku dwarha u ġiet diskussa wkoll mal-partijiet interessati ewlenin. Il-grupp espert saħaq fuq l-importanza li l-amministrazzjonijiet tat-taxxa jirċievu l-informazzjoni dwar l-iskambji intrakomunitarji aktar malajr, b'mod li jkunu jistgħu jiġġieldu aħjar kontra l-frodi tal-VAT. Il-miżura ppjanata hija bbilanċjata, billi tippermetti li tiġi ffrankata medja ta’ tliet xhur żmien biex id-dejta ssir disponibbli, filwaqt li timplika piż minimu għall-impriżi. Minn naħa, il-miżura tolqot għadd limitat ta’ impriżi (4% ta’ l-impriżi rreġistrati għall-iskopijiet tal-VAT fil-Komunità); min-naħa l-oħra, l-istudju wera li l-ispejjeż addizzjonali għall-impriżi jkunu żgħar ħafna, għajr f'każijiet fejn il-proċeduri għat-tressiq tad-dikjarazzjonijiet rikapitulattivi huma eċċezzjonalment kumplessi. F'kull każ, il-proposta tinkludi dispożizzjoni mmirata ċarament li tħaffef dawk il-proċeduri. |ELEMENTI ġURIDIċI TAL-PROPOSTA |305 | Ġabra fil-qosor tal-miżuri proposti L-għan tal-proposta huwa qabelxejn li tarmonizza u tqassar għal żmien xahar il-perjodu għat-tressiq tad-dikjarazzjonijiet rikapitulattivi tat-tranżazzjonijiet intrakomunitarji msemmija fit-Titolu XI, il-Kapitolu 6, tad-Direttiva tal-Kunsill 2006/112/KE. Il-proposta timmira wkoll li tqassar il-perjodu għat-trażmissjoni ta’ dik l-informazzjoni bejn l-Istati Membri minn tliet xhur għal xahar. Bil-għan li tinkiseb l-informazzjoni meħtieġa għall-ġlieda kontra l-frodi, huwa propost ukoll li tinġabar kull xahar l-informazzjoni dwar l-akkwisti intrakomunitarji ta’ merkanziji u ta’ servizzi minn provveditur ibbażat fi Stat Membru ieħor u li għalihom il-klijent huwa obbligat li jħallas il-VAT. Għal dan il-għan, ix-xerrejja jew il-klijenti li jwettqu tali tranżazzjonijiet għal ammont ikbar minn EUR 200 000 kull sena finanzjarja se jkunu obbligati li jressqu d-dikjarazzjonijiet tal-VAT tagħhom kull xahar. Dan il-limitu ta’ referenza ġie kkalkolat biex jevita li jiġu imposti aktar obbligi fuq l-impriżi li jwettqu akkwisti intrakomunitarji fuq bażi irregolari jew għal ammonti żgħar, filwaqt li jibqgħu koperti l-ammonti sinifikanti f'dak li jirrigwarda l-frodi. Barra minn hekk, il-proposta tipprovdi li l-ammonti marbutin mas-servizzi kkonċernati jkunu indikati b'mod separat fid-dikjarazzjoni għall-iskopijiet tal-verifika. Il-proposta tinkludi dispożizzjonijiet bil-għan li jarmonizzaw ir-regoli għall-impożizzjoni tat-taxxa fuq is-servizzi, biex jiġi żgurat li t-tranżazzjonijiet ikunu ddikjarati mill-bejjiegħ u mix-xerrej matul l-istess perjodu. Din id-dispożizzjoni se tippermetti kontroverifika effikaċi ta’ l-informazzjoni mressqa. Fl-aħħarnett, il-proposta tinkludi dispożizzjoni li tħaffef il-proċeduri għat-tressiq tad-dikjarazzjonijiet rikapitulattivi fl-Istati Membri fejn dawk il-proċeduri huma eċċezzjonalment kumplessi, sabiex jitnaqqas il-piż li dan jirrappreżenta għall-impriżi. |310 | Bażi ġuridika L-Artikolu 93 tat-Trattat tal-KE. |329 | Il-prinċipju tas-sussidjarjetà Il-proposta tolqot qasam li ma jaqax fil-kompetenza esklussiva tal-Komunità. Madankollu, il-proposta hija konformi mal-prinċipju tas-sussidjarjetà, billi għanijietha ma jistgħux jintlaħqu b'mod sodisfaċenti mingħajr l-adozzjoni ta’ miżura Komunitarja. F'dan il-każ, ir-regoli komuni għall-ġbir u l-iskambju ta’ l-informazzjoni dwar it-tranżazzjonijiet intrakomunitarji diġà jinsabu fid-Direttiva tal-Kunsill 2006/112/KE u fir-Regolament tal-Kunsill (KE) Nru 1798/2003. L-Istati Membri ma jistgħux jadottaw leġiżlazzjoni nazzjonali li tmur kontra l-leġiżlazzjoni Komunitarja. Għaldaqstant, id-dispożizzjonijiet armonizzati fis-seħħ għandhom jiġu emendati permezz ta’ att adottat mill-Komunità. Barra minn hekk, il-miżuri meħuda fuq il-livell tal-Komunità jippermettu ġlieda aktar effettiva kontra l-frodi fiskali marbuta mat-tranżazzjonijiet intrakomunitarji. |Il-prinċipju tal-proporzjonalità Il-proposta taqbel mal-prinċipju tal-proporzjonalità għar-raġunijiet li ġejjin. |331 | Fil-qafas tad-diskussjoni dwar l-istrateġija li għandha tiġi adottata għall-ġlieda kontra l-frodi fiskali marbuta mat-tranżazzjonijiet intrakomunitarji, ġew ikkunsidrati għadd ta’ għażliet li jbiddlu radikalment is-sistema għall-ġbir u l-impożizzjoni tat-taxxa. Ġie maqbul li dawn il-miżuri ma jistgħux jiġu implimentati fi żmien qasir minħabba l-bidliet li jimponu fuq l-operaturi. Huwa għalhekk li l-emendi għad-Direttiva tal-VAT huma minuri. L-obbligi addizzjonali jitqassmu b'mod ġust bejn il-persuni taxxabbli u l-amministrazzjonijiet tat-taxxa. |332 | Il-miżura hija waħda mmirata, b'mod li tolqot biss lil għadd żgħir ta’ impriżi. Fil-fatt, 4% biss mill-impriżi soġġetti għall-VAT iressqu dikjarazzjonijiet rikapitulattivi, u 9% iwettqu akkwisti intrakomunitarji ta’ merkanziji. Bis-saħħa tal-limitu ta’ referenza għoli għall-akkwisti, il-miżura għandha tolqot biss proporzjon żgħir ta’ l-impriżi msemmija. Barra minn hekk, 60% tad-dikjarazzjonijiet rikapitulattivi mressqa mill-operaturi kull tliet xhur fihom biss linja waħda jew tnejn ta’ informazzjoni, u għaldaqstant, il-piż addizzjonali għal dawk l-impriżi (li fil-biċċa l-kbira huma SMEs) ikun żgħir ħafna. Il-miżura ma tbiddel la l-forma u lanqas il-kontenut tad-dikjarazzjonijiet rikapitulattivi, biss tqassar il-perjodu ta’ żmien regolari għat-tressiq tagħhom. F'dak li jirrigwarda d-dikjarazzjonijiet tal-VAT, kulma jiżdied obbligu wieħed: obbligu ta’ rappurtar li diġà huwa applikabbli għall-merkanziji jitwessa’ biex ikopri wkoll is-servizzi. |L-għażla ta’ l-istrumenti |341 | Strument(i) propost(i): Regolament u Direttiva. |342 | Strumenti oħrajn ma jkunux adegwati minħabba r-raġunijiet li ġejjin. Ir-Regolament u d-Direttiva huma l-uniċi mezzi li jistgħu jemendaw il-qafas regolatorju fis-seħħ. |IMPLIKAZZJONI GħALL-BAġIT |409 | Il-proposta ma għandha l-ebda effett fuq il-baġit tal-Komunità. |INFORMAZZJONI ADDIZZJONALI |510 | Semplifikazzjoni |511 | Il-proposta ddaħħal simplifikazzjoni tal-proċeduri amministrattivi li japplikaw għall-entitajiet u għall-persuni privati. |514 | L-istudju ekonomiku wera li t-tressiq tad-dikjarazzjonijiet rikapitulattivi jirrappreżenta piż sinifikanti għall-impriżi fejn il-proċedura tinvolvi t-tniżżil manwali tad-dejta fuq formola elettronika. Billi jiġi impost li l-Istati Membri jaċċettaw li d-dikjarazzjonijiet rikapitulattivi jitressqu permezz tat-trasferiment elettroniku tal-fajls, f'ċerti każijiet il-proposta tneħħi għall-persuni taxxabbli l-obbligu li jinżamm reġistru kumpless tad-dejta. |550 | Tabella ta’ korrispondenza L-Istati Membri għandhom jikkomunikaw lill-Kummissjoni it-test tad-dispożizzjonijiet nazzjonali li jittrasponu d-Direttiva kif ukoll tabella ta’ korrelazzjoni bejn dawn id-dispożizzjonijiet u din id-Direttiva. |570 | Spjegazzjoni dettaljata tal-proposta għal kull Kapitolu jew kull Artikolu Il-miżuri inklużi fid-Direttiva L-emendi għall-Artikoli 64 u 66 tad-Direttiva, kif ukoll l-introduzzjoni ta’ l-Artikolu 65a, għandhom l-għan li jiżguraw regoli uniformi għall-impożizzjoni tal-VAT fil-Komunità, sabiex il-provvedituri ta’ servizzi ma jkollhomx jikkonformaw ma’ regoli ta’ impożizzjoni li jvarjaw skond fejn ikun ibbażat il-klijent biex ikunu jistgħu jiddikjaraw it-tranzazzjonijiet. Dawn l-emendi huma essenzjali biex l-informazzjoni miġbura fid-dikjarazzjonijiet rikapitulattivi mressqa mill-provvedituri ta’ servizzi tkun tista’ tiġi kontroverifikata ma’ l-informazzjoni miġbura fid-dikjarazzjonijiet tal-VAT imressqa mill-klijenti ta’ dawk l-istess servizzi. L-emenda ta’ l-Artikolu 250(2) tad-Direttiva għandha l-għan li tħaffef il-proċeduri għat-tressiq tad-dikjarazzjonijiet tal-VAT. L-emenda ta’ l-Artikolu 251 tad-Direttiva għandha l-għan li tiżgura, fl-Istati Membri kollha, il-ġbir ta’ l-informazzjoni dwar l-akkwisti intrakomunitarji ta’ servizzi, sabiex din tkun tista’ tiġi kontroverifikata ma’ l-informazzjoni mniżżla fid-dikjarazzjonijiet rikapitulattivi. L-emenda ta’ l-Artikolu 252 tad-Direttiva għandha l-għan li torbot l-iskeda ta’ żmien għat-tressiq regolari ta’ l-informazzjoni dwar ix-xiri ma’ dik għat-tressiq ta’ l-informazzjoni dwar il-bejgħ. Madankollu, iddaħħal limitu ta’ referenza sabiex ikunu mmirati biss ammonti sinifikanti f'dak li jirrigwarda l-frodi, u sabiex ma jiġux imposti obbligi ġodda fuq għadd kbir ta’ persuni taxxabbli. L-emendi għall-Artikoli 263 sa 265 tad-Direttiva għandhom l-għan li jiżguraw li d-dikjarazzjonijiet rikapitulattivi jinġabru kull xahar. L-emenda għall-Artikolu 263(2) tad-Direttiva għandha l-għan li tħaffef il-proċeduri għat-tressiq tad-dikjarazzjonijiet rikapitulattivi. Il-miżuri inklużi fir-Regolament L-emendi għall-Artikoli 23 u 24 tar-Regolament huma biex iġibuh konformi mad-Direttiva. L-emenda ta’ l-Artikolu 25 tar-Regolament għandha l-għan li tiżgura skambju aktar veloċi ta’ l-informazzjoni bejn l-Istati Membri. |1.  2008/0058 (CNS)Proposta għalDIRETTIVA TAL-KUNSILLli temenda d-Direttiva tal-Kunsill 2006/112/KE dwar is-sistema komuni ta’ taxxa fuq il-valur miżjud biex tiġġieled il-frodi fiskali marbuta mat-tranżazzjonijiet intrakomunitarjiIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali Ewropew[3],Billi:2.  L-evażjoni tat-taxxa fuq il-valur miżjud (VAT) tolqot b'mod sinifikanti d-dħul fiskali ta’ l-Istati Membri, filwaqt li tfixkel l-attività ekonomika fis-suq intern, billi toħloq flussi mhux ġustifikati ta’ merkanziji u billi tqiegħed merkanziji fis-suq bi prezzijiet eċċezzjonalment baxxi.3.  In-nuqqasijiet ta’ l-arranġamenti intrakomunitarji fil-qasam tal-VAT, u b'mod partikolari, is-sistema għall-iskambju ta’ l-informazzjoni dwar il-provvisti ta’ merkanziji fil-Komunità, kif stabbiliti bid-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud[4], huma waħda mill-kawżi ta’ din il-frodi. B'mod partikolari, il-perjodu ta’ żmien li jgħaddi bejn il-waqt li fih issir tranżazzjoni u l-waqt li fih isir l-iskambju ta’ l-informazzjoni korrispondenti fis-sistema ta’ l-iskambju ta’ informazzjoni tal-VAT, jikkostitwixxi xkiel għall-użu effettiv ta’ dik l-informazzjoni fil-ġlieda kontra l-frodi.4.  Bil-għan li l-evażjoni tal-VAT tiġi miġġielda b'mod effikaċi, jeħtieġ li l-amministrazzjoni ta’ l-Istat Membru fejn tiġi imposta l-VAT tirċievi l-informazzjoni dwar it-tranżazzjonijiet intrakomunitarji kemm jista’ jkun malajr.5.  Biex il-kontroverifika ta’ l-informazzjoni tkun ta’ siwi għall-ġlieda kontra l-frodi, għandu jiġi żgurat li l-operazzjonijiet intrakomunitarji jiġu ddikjarati sew mill-provveditur sew mix-xerrej jew il-klijent fl-istess perjodu ta’ żmien.6.  Biex l-informazzjoni miġbura tkun ta’ fejda għall-amministrazzjonijiet tat-taxxa, jaqbel li l-informazzjoni marbuta ma’ l-akkwisti intrakomunitarji li għalihom ix-xerrej jew il-klijent huma obbligati li jħallsu l-VAT tinġabar bl-istess frekwenza bħall-informazzjoni marbuta mal-provvisti ta’ merkanziji u ta’ servizzi.7.  Fid-dawl tal-bidliet fl-ambjent tan-negozju u fl-għodda ta’ l-operaturi kummerċjali, jeħtieġ li jiġi żgurat li l-impriżi jkunu jistgħu jaqdu l-obbligi tagħhom ta’ dikjarazzjoni permezz ta’ proċeduri elettroniċi sempliċi, bil-għan li jeħfief kemm jista’ jkun il-piż amministrattiv.8.  Ġaladarba l-għanijiet ta’ l-azzjoni proposta biex tiġġieled l-evażjoni tal-VAT ma jistgħux jintlaħqu b'mod suffiċjenti mill-Istati Membri, billi l-azzjoni tagħhom tiddependi mill-informazzjoni miġbura mill-Istati Membri l-oħra, u għaldaqstant jistgħu jintlaħqu aħjar fuq il-livell Komunitarju, billi jeħtieġ li jkunu involuti l-Istati Membri kollha, il-Komunità tista’ tadotta miżuri skond il-prinċipju tas-sussidjarjetà mniżżel fl-Artikolu 5 tat-Trattat. Skond il-prinċipju tal-proporzjonalità kif imfisser fl-Artikolu msemmi, din id-Direttiva ma tmurx lil hinn minn dak li hu meħtieġ sabiex jintlaħqu dawn l-għanijiet.9.  Għaldaqstant, id-Direttiva 2006/112/KE għandha tiġi emendata skond dan,ADOTTA DIN ID-DIRETTIVA:Artikolu 1Id-Direttiva 2006/112/KE hija emendata kif ġej:1) L-Artikolu 64(2) jinbidel b’li ġej:"2. Il-provvisti ta’ servizzi li għalihom il-klijent huwa obbligat li jħallas il-VAT skond l-Artikolu 196, li jsiru b'mod kontinwu matul perjodu itwal minn sena u li ma jagħtux lok għal rendikonti ta’ kontijiet jew ħlasijiet matul dak il-perjodu, għandhom jitqiesu bħala kompluti ma’ l-iskadenza ta’ kull sena kalendarja, sakemm il-provvista tas-servizzi tintemm.L-Istati Membri jistgħu jipprovdu li, f'ċerti każijiet, għajr dawk imsemmija fil-paragrafu ta’ qabel, il-provvisti kontinwi ta’ merkanziji jew servizzi li saru matul perjodu ta’ żmien partikolari għandhom jitqiesu bħala kompluti ma’ l-iskadenza ta’ talanqas sena."2) Jiddaħħal l-Artikolu 65a li ġej:" Artikolu 65aF'dak li jirrigwarda l-provvisti ta’ servizzi li għalihom il-klijent għandu jħallas it-taxxa skond l-Artikolu 196, fejn tinħareġ fattura qabel ma jkun ipprovdut is-servizz jew qabel ma jkun sar il-ħlas, il-VAT għandu jkun impost mar-riċeviment tal-fattura u fuq l-ammont iffatturat."3) Fl-Artikolu 66, jiżdied it-tieni paragrafu li ġej:"Madankollu, id-deroga pprovduta fl-ewwel inċiż mhijiex applikabbli fir-rigward tal-provvisti ta’ servizzi li għalihom il-klijent huwa obbligat li jħallas it-taxxa skond l-Artikolu 196."4) L-Artikolu 250(2) jinbidel b’li ġej:"2. Id-dikjarazzjoni msemmija fil-paragrafu 1 tinbagħat permezz ta’ trasferiment elettroniku tal-fajl.Madankollu, l-Istati Membri jistgħu jawtorizzaw li d-dikjarazzjoni tintbagħat b'mezzi oħra għal ċerti kategoriji ta’ persuni taxxabbli."5) Fl-Artikolu 251, jiżdied il-punt f) li ġej:"f) l-ammont totali, mingħajr VAT, ta’ l-akkwisti ta’ servizzi pprovduti minn persuni taxxabbli stabbiliti fil-Komunità, u li għalihom il-klijent huwa obbligati li jħallas il-VAT skond l-Artikolu 196, u li għalihom il-VAT għandha tiġi imposta matul dak il-perjodu tat-taxxa."6) L-Artikolu 252(2) jinbidel b’li ġej:«2. Il-perjodu għall-impożizzjoni tal-VAT huwa ta’ xahar.Madankollu, l-Istati Membri jistgħu jistipulaw perjodu ta’ żmien itwal, ta’ mhux aktar minn sena, għall-persuni taxxabbli li l-valur totali ta’ l-akkwisti intrakomunitarji tagħhom ta’ merkanziji u servizzi matul is-sena kalendarja ta’ qabel, li għalihom huma obbligati li jħallsu l-VAT skond l-Artikolu 196, ma jaqbiżx il-EUR 200 000 jew l-ammont ekwivalenti fil-munita nazzjonali."7) L-Artikolu 263 jinbidel b’li ġej:" Artikolu 2631. Għandha titfassal dikjarazzjoni rikapitulattiva għal kull xahar kalendarju f'perjodu ta’ mhux itwal minn xahar, u skond il-proċeduri ddeterminati mill-Istati Membri.2. Id-dikjarazzjonijiet rikapitulattivi msemmija fil-paragrafu 1 għandhom jintbagħtu permezz ta’ trasferiment elettroniku tal-fajl.Madankollu, l-Istati Membri jistgħu jawtorizzaw li d-dikjarazzjoni tintbagħat b'mezzi oħra għal ċerti kategoriji ta’ persuni taxxabbli."8) L-Artikolu 264(2) jinbidel b’li ġej:"2. L-ammont imsemmi fil-punt d) tal-paragrafu 1 għandu jiġu ddikjarat għax-xahar kalendarju li matulu għandha tiġi imposta l-VAT.Il-valur imsemmi fil-punt f) tal-paragrafu 1 għandu jiġu ddikjarat għax-xahar kalendarju li matulu x-xerrej ġie nnotifikat bl-aġġustament."9) L-Artikolu 265(2) jinbidel b’li ġej:"2. L-ammont imsemmi fil-punt c) tal-paragrafu 1 għandu jiġu ddikjarat għax-xahar kalendarju li matulu għandha tiġi imposta l-VAT."Artikolu 2Traspożizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva b'seħħ mill-1 ta' Jannar 2010. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati minn din ir-referenza meta jiġu ppubblikati uffiċjalment. L-Istati Membri għandhom jistabbilixxu kif għandha ssir tali referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.Artikolu 3Din id-Direttiva għandha tidħol fis-seħħ fil-[…] jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Artikolu 4Din id-Direttiva hija indirizzata lill-Istati Membri.Magħmul fi Brussell,Għall-KunsillIl-President2008/0059 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1798/2003 biex jiġġieled il-frodi fiskali marbuta mat-tranżazzjonijiet intrakomunitarjiIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,Wara li kkunsidra l-proposta mill-Kummissjoni[5],Wara li kkunsidra l-opinjoni tal-Parlament Ewropew[6],Wara li kkunsidra l-opinjoni tal-Kumitat Ekonomiku u Soċjali Ewropew[7],Billi:10.  Bil-għan li l-evażjoni tat-taxxa fuq il-valur miżjud (VAT) tiġi miġġielda b'mod effikaċi, huwa ta’ l-akbar importanza li l-Istati Membri jiġbru u jiskambjaw l-informazzjoni marbuta mat-tranżazzjonijiet intrakomunitarji fl-iqsar żmien possibbli. Filwaqt li jitqiesu l-perjodi finanzjarji u ta’ kontabbiltà ta’ l-impriżi, l-aktar risposta xierqa għal din il-ħtieġa hija l-istabbiliment ta’ perjodu ta’ xahar.11.  Fid-dawl ta’ l-emendi li saru bid-Direttiva tal-Kunsill 2008/XX/KE[8] għall-perjodu li fih għandhom jiġu ddikjarati t-tranżazzjonijiet intrakomunitarji, imsemmi fid-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud[9], jeħtieġ li jiġu emendati r-referenzi għal dak il-perjodu fir-Regolament tal-Kunsill (KE) Nru 1798/2003 tas-7 ta’ Ottubru 2003 dwar il-kooperazzjoni amministrattiva fil-qasam tat-taxxa fuq il-valur miżjud u li jħassar ir-Regolament (KEE) Nru 218/92[10].12.  Ġaladarba l-għanijiet ta’ l-azzjoni proposta biex tiġġieled l-evażjoni tal-VAT ma jistgħux jintlaħqu b'mod suffiċjenti mill-Istati Membri, billi l-azzjoni tagħhom tiddependi mill-informazzjoni miġbura mill-Istati Membri l-oħra, u għaldaqstant jistgħu jintlaħqu aħjar fuq il-livell Komunitarju, billi jeħtieġ li jkunu involuti l-Istati Membri kollha, il-Komunità tista’ tadotta miżuri skond il-prinċipju tas-sussidjarjetà mniżżel fl-Artikolu 5 tat-Trattat. Skond il-prinċipju tal-proporzjonalità kif imfisser fl-Artikolu msemmi, din id-Direttiva ma tmurx lil hinn minn dak li hu meħtieġ sabiex jintlaħqu dawn l-għanijiet.13.  Ġaladarba l-emendi pprovduti f'dan ir-Regolament huma meħtieġa biex ir-Regolament (KE) Nru 1798/2003 jiġi adattat għall-miżuri pprovduti fid-Direttiva (KE) Nru 20XX/XX, li magħhom għandhom ikunu konformi l-Istati Membri sa l-1 ta’ Jannar 2010, dan ir-Regolament għandu jidħol fis-seħħ fl-istess data.14.  Għaldaqstant, ir-Regolament (KE) Nru 1798/2003 għandu jiġi emendat skond dan,ADOTTA DAN IR-REGOLAMENT:Artikolu 1Ir-Regolament (KE) Nru 1798/2003 huwa emendat kif ġej:1) Fl-Artikolu 23, it-tieni paragrafu jinbidel b’li ġej:"Il-valuri msemmija fil-punt 2) ta’ l-ewwel paragrafu għandhom ikunu espressi fil-munita ta’ l-Istat Membru li jipprovdi l-informazzjoni; għall-perjodi sa l-1 ta’ Jannar 2010 għandhom jirreferu għal kull tliet xhur kalendarji, u wara d-data msemmija, għandhom jirreferu għal kull xahar kalendarju."2) Fl-Artikolu 24, it-tieni subparagrafu jinbidel b’li ġej:"Il-valuri msemmija fil-punt 2) ta’ l-ewwel paragrafu għandhom ikunu espressi fil-munita ta’ l-Istat Membru li jipprovdi l-informazzjoni; għall-perjodi sa l-1 ta’ Jannar 2010 għandhom jirreferu għal kull tliet xhur kalendarji, u wara d-data msemmija, għandhom jirreferu għal kull xahar kalendarju."3) Fl-Artikolu 25, il-paragrafi 1 u 2 jinbidlu b’li ġej:"1. Fejn l-awtorità kompetenti ta’ Stat Membru hi obbligata li tagħti aċċess għal informazzjoni skond l-Artikoli 23 u 24, għandha tagħmel dan kemm jista’ jkun malajr, u mhux aktar tard minn xahar mill-aħħar ta' kull xahar kalendarju li għalih tirreferi l-informazzjoni.2. B'deroga mill-paragrafu 1, fejn l-informazzjoni tiddaħħal f' database fiċ-ċirkustanzi pprovduti fl-Artikolu 22, l-aċċess għal din l-informazzjoni addizzjonali għandu jkun awtorizzat kemm jista’ jkun malajr, u mhux aktar tard minn xahar mill-aħħar ta' kull xahar kalendarju li matulu nġabret l-informazzjoni."Artikolu 2Dan ir-Regolament għandu jidħol fis-seħħ fl-1 ta' Jannar 2010.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU C [...], [...], p. [...].[2] ĠU C [...], [...], p. [...].[3] ĠU C [...], [...], p. [...].[4] ĠU L 347, 11.12.2006, p. 1. Id-Direttiva kif emendata l-aħħar bid-Direttiva 2008/8/KE (ĠU L 44, 20.2.2008, p. 11).[5] ĠU C [...], [...], p. [...].[6] ĠU C [...], [...], p. [...].[7] ĠU C [...], [...], p. [...].[8] ĠU L XXX, p. XXX.[9] ĠU L 347, 11.12.2006, p. 1. Id-Direttiva kif emendata l-aħħar bid-Direttiva 2008/8/KE (ĠU L 44, 20.2.2008, p. 11).[10] ĠU L 264, 15.10.2003, p. 1. Ir-Regolament kif emendat l-aħħar bir-Regolament (KE) Nru 143/2008 tat-12 ta’ Frar 2008 (ĠU L 44, 20.2.2008, p. 1).